**పాస్టర్ లకు గౌరవ వేతనం కొరకు ఫీల్డ్ లెవెల్ లో వచ్చే సందేహాలు :**

**1). చర్చ్ అకౌంట్ లో అమౌంట్ వేస్తామంటున్నారు..పాస్టర్ కు సంబంధించి ఎలాంటి వివరాలు తెలియజేయలేదు.పాస్టర్ వైఫ్ ప్రభుత్వ ఉద్యోగి.... మరి ఇతను** అర్హులు  **అవ్వచ్చ... అప్లికేషను పెట్టచ్చా ..**

**Ans :** చర్చి ఖాతాకు మొత్తం ఇవ్వబడుతుంది. పాస్టర్ వివరాలు పరిగణించ బడవు. ఆరు దశల ధృవీకరణ జరగదు. అర్హత ప్రమాణాలను పాటిస్తే ఆ చర్చి కి అర్హత ఉంటుంది.

**2)**. **చర్చ్ పాస్టర్స్ కి అర్హతలు .. గాని.. వారి ఆదాయం అనగా ఫామిలీ ఆదాయం తో గాని సంబందం లేదా.. వారికి ఎంత ఇన్కమ్ వచ్చిన అప్లికేషను పెట్టచ్చా.**

**Ans**: పాస్టర్లు మరియు వారి కుటుంబ ఆదాయం ఇక్కడ పరిగణింపబడదు. చర్చి ఆదాయం మాత్రమే పరిగణలో ఉంటుంది.

**3)**. **చర్చ్ పాస్టర్స్ చాలా మంది వైస్సార్ పెన్షన్ కానుక లో పెన్షన్ తీసుకుంటున్నారు.. OAP కావచ్చు.. లేదా.. ఇతర.. పెన్షన్స్.. వారికి ఆ పెన్షన్ తో పాటు మంత్లీ ఈ 5000 కూడా వస్తుందా.. లేదా అలాంటి వారికి అప్లై చేయకూడదా ?**

**Ans :** అవును. మేము పాస్టర్ ఖాతాకు ఇవ్వడం లేదు. చర్చి ఖాతాకు ఇస్తున్నాం.

**4). చర్చ్ .. రిజిస్ట్రేషన్ ఎపుడో అయ్యాయ్.. వాటిని రెన్యువల్ చేయలేదు.. వాటికి ఏమి చేయాలి..?**

**Ans:** చర్చి నమోదు తప్పనిసరిగా చెల్లుబాటులో ఉండాలి మరియు ఉనికిలో ఉండాలి.

**5)**. **చర్చ్ ల్యాండ్ కు సంబంధించి ఎలాంటి డాకుమెంట్స్ లేని వారిని ఏమి చేయాలి..?**

**Ans**: GO Ms. No.34 GAD, Dt.10.05.2022 లో పాయింట్ 4.b లో పేర్కొన్న ఏదైనా పత్రాలను చర్చి స్థలం కోసం పరిగణించవచ్చు.

**6)**. **Regular గా ఇదే పని లో ఉన్న పాస్టర్స్ కు సంబంధించిన చర్చ్ లకు మాత్రేమే వర్తిస్తుందా..**

**లేదా.. ఎపుడో మంత్ కి .. లేదా వారానికి ఒకసారి వచ్చి పాస్టర్ గా చేస్తున్న వారికి వర్తిస్తుందా..?**

Ans: అర్హత ప్రమాణాలను నెరవేర్చే చర్చిలు అర్హులు. చర్చికి గౌరవ వేతన మొత్తం ఇవ్వబడుతుంది. పాస్టర్ లకు సంబంధం లేదు.

**7). కుటుంబం లో ఎంత మంది వ్యకుల ఉన్న.. వేర్వేరు చర్చ్ లో పని చేస్తే అందరికి వర్తిస్తుందా.. లేదా కుటుంబం లో ఒక్కరికె వర్తిస్తుందా..?**

Ans: మేము వ్యక్తులకు ఇవ్వడం లేదు. గౌరవ మొత్తం చర్చి ఖాతాకు అందించబడుతుంది. కనుక చర్చి ఖాతాల నకిలీ అనుమతించ బడదు.

**8). ప్రతి నెల 5000 .. ఇచ్చే స్కీం.. అసలు ఆ చర్చ్ కి ఎలాంటి ఆదాయం రావడం లేదని .. ఎలా తెలుస్తుంది.. రియల్ గా ఆలోచన చేస్తే.. ?**

Ans: ఈ సమయంలో స్వీయ ప్రకటన మాత్రమే పరిగణించబడుతుంది. ఏ సమయంలో నైనా చర్చి నిర్వహణ ద్వారా అందించబడిన వివరాలు తప్పు అని రుజువైతే. విడుదలైన మొత్తాలు రికవరీ చేయబడతాయి.

**9). పాస్టర్... కు యొక్క** ఆదాయం**.. ను వారికి SIX STEP VALIDATION లో చూడాలా అవసరం లేదా..?**

**Ans: అవసరం లేదు.**

**10). చర్చ్** **ని... ప్రమాణికముగా తీసుకోవాలా... పాస్టర్ ని ప్రామాణికంగా తీసుకోవాలా.. లేదా రెండింటిని తీసుకోవాలా..?**

**Ans:** GO ప్రకారం చర్చిని ప్రామాణికంగా తీసుకోవాలి.

**11). సర్ ఒక చిన్న హౌస్ రెంట్ కి తీసుకుని దానిలో చర్చ్ వారానికి ఒకసారి నిర్వహిస్తున్నారు, దానిని చర్చ్ క్రింద పరిగణించ వచ్చా?**

Ans: GO Ms.No.34 GAD, Dt.10.05.2022 లో పేర్కొన్న అర్హత ప్రమాణాలను నెరవేరుస్తే, చర్చి అర్హత కలిగి ఉంటుంది. అలా అయితే ఆ చర్చిని పరిగణించవచ్చు.

**12). కొన్ని చోట్ల క్రింద పోర్షన్ లో ఇల్లు, పైన షెడ్ వేసి చర్చ్ నిర్వహిస్తున్నారు వాటిని కూడా చర్చ్ క్రింద పరిగణించ వచ్చా సర్ ?**

Ans : GO Ms.No.34 GAD, Dt.10.05.2022 లో పేర్కొన్న అర్హత ప్రమాణాలను నెరవేరుస్తే, చర్చి అర్హత కలిగి ఉంటుంది. అలా అయితే ఆ చర్చిని పరిగణించవచ్చు.

**13). చర్చ్ లో దశమ భాగం అని భక్తులు చందాలు ఇస్తారు, వాటిని చర్చ్ యెక్క ఆదాయం గా పరిగణ లోకి తీసుకోవచ్చా సర్?**

Ans : చందాలు / సమర్పణలు స్థిరంగా లేనందున వాటిని పరిగణించలేము. చర్చికి అద్దెలు లేదా ఏదైనా ఇతర వనరుల ద్వారా ఏదైనా ఆదాయాన్ని పొందుతున్నట్లయితే.. దానిని ఆదాయముగా పరిగణించ వచ్చు.

**14). పాస్టర్ ల యొక్క విద్యార్హతలు కు సంబందించి ఏమైనా నియమలు ఉన్నాయా సర్?**

Ans : పాస్టర్ వివరాలు పరిగణనలోకి తీసుకొనవలసిన అవసరం లేదు.